De ce a intrat Nordis în insolvență. Suma creanțelor depășește 720 de milioane de lei
Nordis Management SRL se confruntă cu un blocaj financiar, întrucât nu a reușit să asigure nivelul de lichiditate necesar finalizării proiectelor, din cauza unui cumul de factori specifici, potrivit CITR, administratorul judiciar al companiei. Luni, CITR a publicat concluziile preliminare ale analizei activității din ultimii trei ani, structura masei credale și scenariile posibile de redresare, în contextul în care Nordis este vizată de percheziții.